Karshen aikin sojojin Najeriya 320 yazo amma ckin salama har da tagomashi ▷ NAIJA.NG
Buhari ya tafi Daura domin hutun babbar sallah, hoto
Karshen aikin sojojin Najeriya 320 yazo amma ckin salama har da tagomashi
- Na gwamna ga rawa ga yaki, soja marmari daga nesa
- Bayan kammala wa'adin aikinsu na hidimtawa kasa, yanzu haka an sanya ranar da wasu sojoji zasu ajiye aikinsu
- Amma kafin tube kakin nasu sai da aka horas da su sana'o'i da dabarun tattalin arziki
Adadin sojojin da za su ajiye aikinsu a mako mai zuwa ya kai 320 a cewar babban jami’in sojan sama Air Vice Marshal Austine Jekenu kwamandan cibiyar kula da sojojin da wa’adin aikinsu ya kammala (NAFRC).
Jekenu ya shaidawa manema labarai a cibiyar dake Oshodi a jihar Legas a yau Laraba, cewa sojojin masu shirin yin ritayar sun fito ne daga cikin rundunar sojojin ruwa da na kasa da kuma na sama.
A cewarsa 262 sojojin kasa ne sai da 44 kuma suke na ruwa, sai kuma 14 da suka kasance sojojin sama.
KU KARANTA: Sojin ruwan Najeriya sunyi fata-fata da matatun man fetur 1000 da aka gina ba bisa ka'ida ba
Kwamandan ya ce sojojin da suke shirin ajiye aikin sun shafe watanni a cibiyar suna karbar horo kan sana’o’i da dabarun kasuwanci domin kimtsa su gabanin fara sabuwar rayuwarsu bayan sun kammala aiki domin su taimaka wajen habaka tattalin arzikin kasar nan.
Daga nan ne kuma Jekenu yayi kira garesu da su yi cikakken amfani da wannan dama ta hanyar rike sana’o’in da zasu fara hannu biyu-biyu.
Ya zuwa yanzu dai cibiyar ta horas da tsoffin sojojin kasar nan da suka ajiye aiki har dubu 41, 000. Sannan ya kara da cewa bikin yaye sojojin masu ritaya na wannan lokaci za’a gudanar da shi ne ranar 22 ga watan Yuni kuma ministan tsaro Mansur Dan Ali zai halarta.
Most touching love messages Ankara styles for men Science course Ecobank internet banking Ankara short gown styles
PDP tayi babban kamu a Jihar Shugaban kasa bayan mutum 10000 sun bar APC
Yan sanda sun damke matashin da yayi yunkurin kashe mahaifiyarsa